Page:Dominie depos'd, or, Some reflections on his intrigue with a young lass and what happened thereupon.pdf/10

 ( 10 )

O Dominie, you're dispossest, Ye hae beshit your holy nest, The warld sees ye hae transgrest; I'm at my time, Ye dare nae mair, now do your best, Let gae the rhime.

Ohon! how weel I might hae kent, When first to you I gae consent, Wi' me to make your merriment, How a' wou'd be: Alas! that e'er my loom I lent That day to thee.

Wae to the night I first began To mix my moggans wi' thee, man; 'Tis needless now to curse or ban, But deil hae me, Ye'll pay and fit, for fit ye can, An' that ye'll see.

I heard her as I heard her not, But time and place had quite forgrt, I guess'd my piece was in the pot; For I could tell, It was too short her petticoat, By half an ell.

Wi' blubber'd cheeks, and watry nose, Her weary story she did close; I said the best, and aff I goes Just like a thief, An' took a glass to interpose 'Twixt birth an' grief.